
CSÁTHY  FERENC 

egyetemi  könyvkereskedés  és  irodalmi  vállalat  rt. 

Debrecen— Budapest 

Szövegkönyv 


Személyek: 

Ségur  gróf  (basszus) 
Jeanne,  felesége  (alt) 

Éva      \  leányai  \  (SZ0Prán) 
Annié  )  lmn^%  \  (szoprán) 

Plánta,  sor  hajóparancsnok  (a  II.  felvonás- 
ban tengernagy)   (bariton) 

Sombreuű  (basszus) 

Chassis  Raoul  tengerésztiszt  (a  II.  felvo- 
násban kapitány)  (tenor) 

D'Indres  tábornok   (basszus) 

Monsigny  admirális   (bariton) 

Trémoville     \  í  (tenor) 

ff**™  tisztek      ^en?f)   • 

Floch)  í  I  (bariton) 

Placard  )  \  (bariton) 

Foucauld  törzsorvos  (basszus) 

Muezzin  (tenor) 

Fiatal  halász   (tenor) 

Víg  farsangi  nép.  Halászok.  Tisztek.  Táncosnők. 
Történik:  az  I.  felvonás  Nizzában  (Ségur  gróf 
villájában,  a  tengerparton) ;  a  II.  felvonás  Algírban 
(a  tiszti  kaszinóban  és  Nizzában) ;  a  III.  felvonás 
Algírban  (Plánta  házában). 

Időpont:  Jelenkor. 


Hubay  Jenő  mint  operaszerző 

Hubay  Jenőnek,  a  zeneköltőnek,  csaknem  egész 
életét  betölti  a  magyar  dalmű.  Szerzői  pályafutásá- 
nak ez  a  legváltozatosabb  útja.  Sorrendben  első  ope- 

*  rája  az  Alienor  című  öt  felvonásos  zenedráma. 
Haraucourt  francia  költő  szövegére  írta  23  éves 
korában,  mikor  a  bayreuthi  eszme  hevítette.  Bemu- 
tatója 1891  december  5-én  volt  a  m.  kir.  Operaház- 
ban. Második  operája  A  Kremonai  hegedűs  két  fel- 
vonásos dalmű,  mely  több  mint  60  színpadon  került 
előadásra.  Bemutatója  1894  november  10-én  volt  az 
Operaházban.  Nevezetes  dátum  ez  a  magyar  dalmű 
történetében,  mert  ez  az  első  operánk,  mely  külföldre 

3  eljutott.  Aztán  következett  a  Falu  rossza  három  fel- 
vonásos opera  magyar  szellemben,  mellyel  a  magyar 
népies  zenét  akarta  a  szerző  az  opera  színpadán 
meghonosítani.  A  mű  Bécsben  és  Berlinben  is  nagy 
sikerrel  került  előadásra.  Bemutatója  1896  március 

M  20-án  volt  az  Operaházban.  Utána  Moharózsa  zenei 
novella  négy  képben.  Bemutatója  1903  február  21-én 
í"  volt  az  Operaházban.  Lavotta  szerelme  három  fel- 
vonásos magyar  dalmű.  Bemutatója  1906  november 
(j    17-én  volt  az  Operaházban.  Karenina  Anna  három 

felvonásos  dalmű.  A  mester  egyik  legkiválóbb  szín- 
padi alkotása,  mely  szintén  állandó  műsordarab. 
Bemutatója  1923  november  11-én  volt  az  Operaház- 
ban. Miiéi  Vénusz  két  felvonásos  opera.  (Kézirat.) 
Hubay  Jenő  legújabb  operája  Az  álarc  három 
felvonásban.  Martos  Ferenc  ötlete  nyomán  Lothar 
Rudolf,  az  ismert  német  író  és  Góth  Sándor  szöve- 
gére írta. 


ELSŐ  FELVONÁS 

(Egy  nizzai  villa  kertje.  Balra  elől  a  villa,  mely- 
nek első  emeletét  jól  láthatni.  Jobbra  a  kert  rácsos 
kerítése  a  kapuval,  azontúl  az  országút.  A  háttér- 
ben villák  és  a  tenger.) 

Első  jelenet 

SÉGUR  GRÓF,  GRÓFNŐ,  SOMBREUIL 

(A  ház  előtt  kerti  asztal  mellett  kávézva,  Ségur 
gróf  és  grófnő  ülnek.  Ségur  és  Sombreuil  erősen 
őszülő,  60  év  körüli  tipikus  francia  arisztokraták. 
A  jobb  háttérbe  benyúlik  a  kertbe  egy  tenniszpálya. 
Néha  el-ellibben  itt  Annié,  Éva  vagy  Raoul  fehér 
alakja,  labdáik  röpködnek  a  levegőbe.) 

SÉGUR: 
Száguld  a  labda! 

GRÓFNŐ: 
És  csendül  a  lányok 
Édes  kacaja! 

(Éva  nevetve  egy  labda  után  szalad.) 
SOMBREUIL: 
Szép  fiatalság! 

GRÓFNŐ: 

Évánk  üti  a  labdát! 


SÉGUR: 
Ó,  szép  idők! 
Ó,  szép  gondtalanság ! 
Hiszen  be  szép  volna  a  ani  életünk  is 
pénz-gondoktól  menten  . . . 

SOMBREUIL  (nevetve): 
A  régi  nóta  — 
be  rég  óta  . . . 

SÉGUR: 

Nincs  a  sorsomon  nevetnivaló  . . . 

hitelezőim  fojtogatnak, 

a  régi  jó  könnyelműség 

mi  még  a  lelket  tartja  bennem. 

SOMBREUIL: 
Hát  oly  rosszul  állsz? 

SÉGUR: 

Rosszabbul,  mint  hiszed; 

a  sarki  koldus, 

ma  gazdagabb,  mint  én  vagyok, 

és  nincs  menekvés,  nincsen  . . . 
(Egy  labda  megint  a  pálya    sa7*kán  a  hálóba  repül, 
most    Annié  fut  utána,    Éva    és    Raoul    kacagása 
hallik.) 

GRÓFNŐ : 

Be  jót  kacagnak  lányaink! 

Látod  Anniét, 

karcsú,  mint  egy  liliom 

s  hogy  üti  a  labdát! 

És  Éva,  hajlékony,  mint  a  nádszál! 

SÉGUR: 
Szívemnek  fáj  e  kacagás! 

SOMBREUIL: 
Van  egy  mód, 
mely  e  bajnak  véget  vetne, 
ma  se  lenne  késő: 
Plánta  parancsnok  szereti  Anniét  és  elvenné! 

SÉGUR: 
Hisz  gavallér,  úriember, 
de  már  kissé  idős  . . . 

SOMBREUIL: 
Imádja  Anniét! 
Miatta  jött  Nizzába. 

GRÓFNŐ: 
Hisz  alig  ismeri! 

SOMBREUIL: 

Egyszer  látta  s  megszerette  őt. 
Nem  kaphattok  ennél  különb  vőt. 
Gazdag  ember! 

GRÓFNŐ : 

S  ha  Anniénak  nem  kell? 

SOMBREUIL: 

Az  érdekházasságok  lesznek  néha 
a  legboldogabbak. 

SÉGUR: 

Minket  is  az  érdek  hozott  össze 
s  bizony  .szerelem  lőn  belőle! 

SOMBREUIL: 
De  választ  kér  a  parancsnok, 
mit  mondjak,   hogyha  kérdez? 

—  7  — 


GRÓFNŐ: 
Hogy  válaszoljak  ilyen  gyorsan? 

SOMBREUIL: 
Ez  a  menekvés,  barátim ! 

SÉGUR: 
Az  élet  újra  ránk  derül, 
a  gondok  fellege  tán  elrepül. 

SOMBREUIL: 

Hát  rendbe  jöttünk? 

GRÓFNŐ : 
De  mégis  ...  ez  ...  ez  Anniétól  függ. 

SÉGUR: 
Nem  fog  ő  vonakodni. 

SOMBREUIL: 
A  grófnő  szépen  ráveszi  majd  Anniét 
megérteti,  hogy  így  kell  lenni, 
nem  lehet  ez  máskép! 

GRÓFNŐ: 

Nagy  áldozatot  kérünk  tőle! 

SÉGUR  (a  grófnőhöz): 
Beszélj  te  Anniéval, 
essünk  rajta  túl. 

GRÓFNŐ  (csüggedten): 
Ha  látnád  a  kínt, 
mely  most  <bensőmben  dúl . . . 

(Kis  gondolkozás  után): 
Ám  legyen ! . . . 

SOMBREUIL: 
.     Megyek  értesíteni  Plántát. 

(Meghajtja  magát  és  balra  el.) 

SÉGUR: 
Csak  bátorság,  édes  szívem!   (El  a  házba.) 

Második  jelenet 

GRÓFNŐ,  ANNIÉ 

(A  távozó  Ségur  még  csókot  dob  a  ház  lépcső- 
jéről nejének.  A  grófnő  szintén  csókot  int  neki;  a 
gróf  eltűnik  s  már  ugyanabban  a  pillanatban  a  két 
lány  hangos  kacagása  hallik  a  tennisz  felől.  Látsza- 
nak a  háló  mögött,  amint  a  sarokba  több  labda  rö- 
pült, amelyeken  tréfásan  hajbakapnak,  hogy  ki  ra- 
gadja el  előbb.) 

GRÓFNŐ  (magában): 
Isten  segíts, 
s  adj  erőt  szívembe! 
(Kiszól)  Annié! 

ANNIÉ: 
Anyám ! 

GRÓFNŐ: 
Jöjj  csak  egy  percre. 

ANNIÉ: 
Megyek.  (A  másik  kettőhöz) 
Játsszatok  addig  . . .  (azok  eltűnnek) 
(előrejön  a  rakettel  a  kezében) 
Tessék,  anyám! 

GRÓFNŐ: 
Jöjj,  édes  lányom, 
ülj  le  ide,  mellém, 
és  hallgass  reám! 


ANNIÉ  (tréfásan): 
Mily  ünnepélyesen  beszélsz... 
Mi  baj  ?  Valami  szörnyű  vész  ? 

GRÓF1NŐ: 

Ez  nem  tréfa  perce  . . . 
Szeretsz-e  engem 
és  édes  apádat? 
Nagy  gondjainktól 
ez  tán  még  megválthat ! 

ANNIÉ : 
Mily  furcsa  kérdés! 
Kicsi  koromba  még 

egy  szép  imára  tanítottál,  édes  jó  anyám! 
Az  ágyacskámban  térdepeltem 
s  Istenihez  esdekeltem: 
óvja  meg  édesapámat,  anyámat, 
és  minden  este  elalvás  előtt, 
ma  is  ez  a  régi  fohász: 
„Angyala  az  Űrnak  ég  ölén, 
hallgass  e  hő  imámra: 
őrködj  édesanyám  fölött 
és  édesapámat  is  óvjad! 
Szárnyaiddal  őket  védjed, 
hogy  boldogságban  éljenek!" 

GRÓFNŐ: 

S  Iha  én  könyörögnék  tenéked, 
ha  én  szólnék  hozzád 
mint  angyalodhoz  te: 
„Lányom,  szülőid  védjed  meg, 
hogy  boldogságban  éljenek, 
mit  mondanál? 

ANNIÉ : 
Sehogysem  értem! 
Anyám,  mi  baj? 

GRÓFNŐ: 
Nagy  gondok  nyomnak, 
csak  rajtad  áll, 
segíts  anyádon! 

ANNIÉ: 
Hogy  érted  ezt? 
Mi  történt?... 

GRÓFNŐ  (habozva,  szintén  félőn): 

Valaki . . .  egy  barátunk  . . . 
egy  férfi . . .  nőül  kér  . . . 
lányom,  ha  „igent"  mondanál, 
mi  mentve  lennénk! 

ANNIÉ  (elgondolkozva)  : 
Egy  férfi  nőül  kér  . . . 

GRÓFNŐ : 

Gavallér,  úriember, 
kinek  szíve  érted  ver: 
Plánta  parancsnok! 

ANNIÉ  (elszörnyedve)  : 
Ő?  Nem!  nem! 
Ezt  ne  kívánd! 
Összeszorul  a  szívem, 
zord  szemét,  ha  rám  szegzi! 
Reszketek,  ha  rá  gondolok! 

GRÓFNŐ: 

Szegény  Anniéin! 

Nem  kényszerít  anyád; 

s  ha  ez  áldozat  erőd 

meghaladja, 

elviseljük  sorsunk,   ha  Isten 

úgy  akarja! 

ANNIÉ: 

Mit  tegyek?  Mit?... 

Csak  sírni  ne  lássalak! 

Bánatot  ne  lássak 

jó  atyám  homlokán! 

Hisz  meghalnék  értetek!  . .  . 

Plantának  mondjatok  igent!  . . . 

GRÓFNŐ: 
Megáld  az  Isten 
te  drága  lány, 
imádkozom  érted! 

Az  örömhírt  sietek  közölni  jó  atyádnak. 
Légy  áldott,  gyermekem, 
ezerszer  köszönöm ! 

ANNIÉ: 
Nem  . .  .  nem !  .  .  .  ne  köszönd,   anyám ! 
(A  grófnő  el  a  házba.) 

Harmadik  jelenet 

(Éva  és  Raoul  játszanak,  labda  után  a  színre 
szaladnak  és  ismét  eltűnnek.) 

ANNIÉ   (egyedül),  majd  Éva  és  RAOUL 

ANNIÉ: 
Sorsom  be  kegyetlen,  sötét,  sivár! 
Reménysugár,  aih  nincsen  már! 
Nincs,  ki  megment,  nincs  ki  szán! 
Ez  embernek  élni  oldalán  . . . 
Összeszorul  a  szívem, 
zord  szemét,  ha  rámszegzi 
s  a  csók  helyett 
előttem  áll  a  halál! 

(Éva  és  Raoul  belépnek.  Éva  rendkívül  hason- 
lít Anniéra,  éppen  úgy  van  öltözve  is  mint  ő.) 

ÉVA: 

Hol  bujkálsz,  Annié? 
Játsszunk  tovább! 

ANNIÉ   (erőltetett  jókedvvel): 
Nem!  Nem! 
Ma  táncot  járni 
vágyom  én. 
kergetőzni,  hahotázni ! 

ÉVA: 

Furcsa,  mi  történt? 

RAOUL: 
Én  is  ma  mulatni  vágynék! 
Az  élet  csak  úgy  szép,  ha  zajlik! 
Akár  tótágast  állnék! 
Mintha  száz  ördög  járná 
vad  táncát  bennem! 
Ma  le  nem  fekszünk!  Nem!  Nem! 
Széles  a  tenger,  még  szélesebb  a  kedvem! 
Ügy-e,  kisasszony, 
úgy  gondolta  azt: 
ifjúk  vagyunk 
és  ezért  oly  bohók. 

ANNIÉ: 
Gyötrelem  kínját  el  nem  mulasztja 
tréfa,  kacaj,  de  még  fokozza. 

RAOUL: 

Bocsánat,  klasszikus  cáfolat  (önmagára  mutat) 

ez  úr,  ki  még  ma  dalolgat, 

bár  tudja,  ha  jő  a  hajnali  szél: 

hajóra  száll  és  útra  kél, 

elhagyja  e  szép  hazát, 

küzdeni  ezernyi  vészen  át. 

Tán   Madagaszkár  lesz  temetője, 

száraz  avar  a  szemfedője. 

S  ha  el  nem  pusztulok  csatán, 

a  szörnyűséges  sárga  rém 

kegyetlen  karmait  vágja  belém. 

Ott  sötét  halál,  itt  boldogság, 

ott  pusztulás, 

itt  édes  szép  világ. 

És  mégis  boldogságom,  szerelmem, 

azt  mind  itthagyom  e  bűvös,  bájos  kertben, 

itt  hagyom  szép  ábrándomat, 

de  viszem  magammal  kettős  vágyamat! 

ÉVA  (kacérul): 

Ó,  kettős  vágyát, 
csélcsap,  barátom? 

RAOUL: 
Mily  csodálatos  játéka  az  égnek, 
két  szép  lány  egymásnak  szakasztott  mása. 
(Évához) : 

Ha  önt  nézem,  megesküszöm, 
hogy  ezerszer  szebb,  mint  Annié, 
de  ha  szemem  Annién  pihen, 
én  . . .  úgy  érzem,  csak  őt  imádom. 

ÉVA  (kedvesen,  évődéssel,  nevetve): 
Szegény  barátom  . . . 

ANNIÉ  (szintén): 
Szíve  tán  megszakad  . . . 

RAOUL: 

Mulatnak  rajtam,  jól  teszik, 
de  nékem  elszorul  a  szívem. 
A  sorsnak  mily  csodás  szeszélye, 
egy  testvérpárért  lobog 
e  szív  lángoló  szenvedélye, 

jobban  melyiket  imádom, 

eldönteni  nem  tudom! 

Két  édes  lánynak  édes  neve 

Örökre  emlékembe  vésve 

kísér  majd  úttalan  utakon, 

ha  elmegyek  messze  távol, 

elkísér  a  vágyódás.  , 

ÉVA: 

Mi  kár,  hogy  itthagy  minket .  .  . 

ANNIÉ: 
Nem  fogjuk  feledni . . . 

ÉVA  (tréfásan): 
Elfelejti  majd  bősz  csatákon 
kettős  forró  szerelmét  — 
s  kettőnk  közül  csak  egy  után  eped, 
ó,  hogy  irigyli  majd  a  másik. 

ANNIÉ   (erőltetett  jókedvvel): 
Eh,  mit  nekem,  hogy  mit  hoz  a  holnap. 

ÉVA: 

Ma  éjjel  csak  táncoljunk, 

s  holnap  omolhat  a  könnyünk! 

RAOUL  (csapongó  jókedvvel): 
Kacagjuk  el  a  bú  szavát, 
lesz  még  elég  bánat. 

ÉVA: 

Mulassuk  könnyen  vígan  át 
ez  utolsó  szép  éjszakát! 

ANNIÉ: 
Ma  még  a  tobzódó  karnevál 
holnap  már  a  bús  halál! 

—  15  — 


ÉVA: 
Ki  gondol  rád,  bús  halál? 

ANNIÉ: 
Ma  élünk  még,  ma  áll  &  bál! 

RAOUL: 
Ma  élünk  még,  ma  áll  a  bál! 

ANNIÉ,  ÉVA,  RAOUL: 
Csodás  az  éj,  a  lég  csupa  mámor, 
bennem  a  vér  lobogva  lángol! 
Rohanva  járjuk  körbekerengve 
a  karnevál  tándát,  kézJbeHkéz! 
Ürítsük  fenékig  tűzitalod 
ó,  mámor,  ó,  mámor! 
Mindent  feledve, 

rohanva  járjuk  a  karnevál  táncát! 
Ma  éjszaka  nekünk  áll  a  világ, 
ma  velünk  a  szép  ifjúság! 
Mulassuk  vígan  át 
ez  utolsó  szép  éjszakát! 
Ma  velünk  az  ifjúság, 
ma  éjszaka  nekünk  áll  a  világ! 

RAOUL: 
Nemsokára  itt  lesz  majd  a  karnevál  népe! 

ÉVA: 
De  honnan  a  jelmezt? 

RAOUL: 
Majd  szerzeík  én. 

ÉVA: 
Két  dominót, 

ANNIÉ: 
de  egyforma  kell  majd, 

EVA: 
szakasztott  hasonló! 

RAOUL: 
Hozom  már  őket! 

ANNIÉ: 
Mit  szólnak  majd  szülőink? 

ÉVA: 
Azt  hiszik,  hogy  édesen  alszunk, 
de  mi  a  lépcsőn  titkon  Ielopódzunk! 
Átsuhanunk  a  kerten, 
a  rácsos  kapun  ki  sebbel-lobbal, 
be  jó  is  lesz  mulatni  titokban. 

RAOUL: 

Rohanok,  repülök 

s  már  vissza  is  kerülök.  (Sietve  el.) 

Negyedik  jelenet 
ÉVA,  ANNIÉ 
ÉVA: 
Annié,  mi  bajod? 
Mi  történt  veled? 

ANNIÉ: 
Semmi ! 
Hisz  látod, 
kacajjal  számon 
táncba  megyek. 

ÉVA: 

Kacajod  hamisian  szól. 
Mi  bajod?  Szólj! 

ANNIÉ: 
Semmi,   ha   mondom  .  . . 

ÉVA: 

Miért  titkolódzói,  Annié? 

Ne  legyen  neked  titkod  előttem, 

nekem  isincs  előtted. 

Lásd,  én  bevallom  néked, 

.szerelmes  vagyok 

s  Raoullal  száll  el  lelkem 

távoli  tájra  . . . 

(Annié  sírva  kezébe  rejti  arcát.) 

ÉVA  (észbe  kap): 
"Úristen ! 

Te  is !  Te  is  őt !  . . . 
Közös  bánatunkban 
most  együtt  sírhatunk! 

ANNIÉ: 

Ah!  Éva!  Hagyj! 

Mi  céllal  faggatsz  itt  engem? 

Ha  tudnád,  mi  dúl  szívemben  .  . . 

Az  én  szívem  is  vérzik, 

mint  a  tied,  szegénykém. 

A  boldogság  messze 

elkerül  minket . . . 

(Sírva  ölelik  át  egymást.  Még  jobban  alkonyo- 
dik. Egy  halászbárka  tűnik  fel  a  tengeren.  A  halá- 
szok éneke  hallik.) 

HALÁSZOK  KARA: 
Szálljon  szélben  ia  hajó, 
vidd  vitorla,  duzzadó! 
Célod  legyen  a  honi  part, 
sebesen,   vígan  arra   tarts. 
Ott  kis  galambom  karja  vár, 
szállj  hajó,  ó,  szállj  haza  már! 
(Egy  fiatal  halász  csengő  hangja  válik  most  ki 
a  karból.) 

FIATAL  HALÁSZ: 
Alkonyóra  szállva-száll, 
csókos-csőrű  kis  galambom 
fönn  a  parton  álldogál, 
csókos-csőrű  kis  galambom 
keszkenővel  int  felém, 
csókos-csőrű  kis  galambom 
éjszakára  légy  enyém! 

KAR: 

Szálljon  szélben  a  hajó, 
vidd  vitorla,  duzzadó! 

FIATAL  HALÁSZ: 
Csókos-csőrű  kis  galambom, 
mindörökre  légy  enyém! 

(Az  ének  lassan  elhalkul,  a  távolba     vész,     a 
bárka  eltűnik.) 

ÉVA: 

Jó  sorsotok,  ó,  mint  irigylem! 
Ti  rátok  vár  a  boldogság! 

ANNIÉ: 
Reánk  csupán  a  szenvedés! 

ÉVA: 

Anmiie,  ó,  Annié, 
Plántát  látom  jönni  . .  . 

ANNIÉ :  -   . 
Már  is  .  .  .  (Meginogj 
Éva,  ah,  Éva ! 

Értük,  csak  értük!   (Éva  egy  mozdulatára) 
Ne  törődj  velem, 
hagyj  sorsomra  engem. 
Menj   apához,   anyához, 
mondd  nekik  .  . .  úgy  lesz  ... 

—  19  —  2« 


ÉVA  (távozóban): 

Gondold  meg,  Annié  . .  .   (A   házba  el.) 
(Plánta  megjelenik.) 

Ötödik  jelenet 

ANNIÉ,  PLÁNTA 

PLÁNTA: 
Annié ! 

ANNIÉ   (gyötrődve) : 
Parancsnok  úr . . . 

PLÁNTA : 
Csak  így  fogad? 

ANNIÉ: 
Plánta  úr . . . 

PLÁNTA: 
Ó,  ne  így,  ne  így! 
Édes  reménytől 
jöttem  eltelve, 
nyájas  mosolyra 
hőn  epedve! 
Hát  ne  ily  hideg  szót, 
ha  kérnem  lehet, 
de  -édes-biztatót! 
Hogy  vadul  verdeső, 
vágytól  remegő 
nyugtalan  szívembe 
enyhülés  szálljon! 
Máskép  nevezzen, 
ha  kérnem  lehet, 
egy  szót  csak,  mi  melegebb 
és  boldog  leszek! 

ANNIÉ   (erőfeszítéssel) . 
Isten  hozta  —  barátom  . . . 

PLÁNTA: 
Ó,  nem  ezt  a  szót  várom  én, 
bár  hiszen  ettől  is 
édes  örömtől 
dobog  fel  szívem! 
Ó,  többet,  többet 
remélek,  Annié! 
Nézzen  csak  bátran, 
félelemtől  menten 
e  sötét,  rideg 
szigorú  szemekbe! 
Katona  vagyok 
s  egy  hosszú  éltet 
töltöttem  el  már 
távol  a  világtól! 
A  tengerész  élte 
béke  idején  is 
bús  örök  harc 
a  zord  elemekkel. 
A  tenger  viharja 
bőszült  (hullámokká  kavarja 
a  nyugodt  vizeket 
■s  ez  örök  háborúság, 
küzdés,  vívódás 
rideggé  edzi 
a  tengerészt! 
Ó,  Annié, 

a  zord  tekintet  alatt 
ott  leli 
a  jóság, 
a  hűség 

biztató  melegét. 
Kétkedően  remélve, 
bizakodón  félve 

jöttem  el  sietve 
Sombreuil  barátom 
biztató  szavára. 
Hát  mondja,  mondja, 
merjek-e  hinni, 
bízni,  remélni? 

ANNIÉ  (vergődve): 
Én  .  .  .  azt  hiszem  ...  én  . . . 

PLÁNTA: 
Válaszát  epedve 
egyre  csak  várom! 

ANNIÉ: 
'Neje  leszek  . . . 

PLÁNTA: 
Hű  hitvesem? 

ANNIÉ: 
Neje  leszek  . . . 

PLÁNTA  (mereven  nézi) . 

Hiszem,  remélem, 

szerelmem  lángja 

majd  tartózkodását 

szerelemre  váltja! 

Bizton  tudom, 

hogy  lángoló  szerelmem 

idővel  visszhangra  talál. 

Szívem  minden  remegése 

csak  magáért,  csak  magáért! 

Ó,  álmom,  szerelmem, 

imádom  magát! 

Csak  egyet  Ígérjen: 

hogy  hazugság 

nem  férkőzik  hozzánk 

és  nyilt  tekintettel 
néz   szemembe   mindig! 
Csak  ez  egyet  Ígérje! 

ANNIÉ: 
ígérem,  de  most  menjen  . . . 

PLÁNTA : 
Köszönöm!  Köszönöm! 
Sietek  Ségurhoz, 
édesanyjához 

az  örömhírrel  ajkamon  .  .  .   boldogan! 
(Be  a  házba.) 

Hatodik  jelenet 

ANNIÉ,  majd  ÉVA,  végül  RAOUL 

(Plánta  távozása  után  Annié  egy  padra  ül,  el- 
mélázva. Mielőtt  a  karének  hallik,  kis  vártatva  ki- 
jön a  házból  Éva.) 

HALÁSZOK  KARA   (távolból): 
Szálljon  szélben  a  hajó! 
Vidd  vitorla,  duzzadó! 

(A  karériek  elhangzása  után) 
ÉVA: 
Plántát  láttam 
Örömtől  sugárzón 
a  házba  sietni. 
Hát  Anniem,    szegénykém  .  . . 

ANNIÉ: 
Ó  Éva, 
csak  értük  .  .  . 

ÉVA: 

Sorsod  még  irigyelni  fogom, 
ki  tudja,   tán  boldogság  vár  útadón  .  .  . 
(Átölelik  egymást.) 

—  23  — 


Hetedik  jelenet 

RAOUL  (bejön  mint  Pierrot,  a  karján  két 
kék  dominó): 

Már  itt  vagyok, 

elhoztam,  írni    a  dominókat,  hölgyeim, 

most  gyorsan  ám,   de  igazán. 

a  menet  jön  már  szaporán, 

jön  karnevál  cifra  bárkán, 

•a  jó  kedvnek  hullámos  árján! 

ÉVA: 
Átöltözünk  gyorsan, 
csak  percnyi  türelem. 

RAOUL: 
Majd  lábujjhegyen  szép  lassú  illanás. 

ÉVA: 

Holdsugár  lásson,  senki  más. 

ANNIÉ: 
Hadd  lássanak  engem,  ó,  mit  bánom  én !  . . 
Ez  az  éjjel  még  enyém! 
Ma  zeng  még  az  élet,  ona  áll  a  bál! 
Hadd  jöjjön  holnap  a  sivár  halál! 

ÉVA: 

Várjon  . . . 

ANNIÉ: 
Várjon  . . . 

ÉVA: 

Mi  rögtön  itt  leszünk .  .  . 

ANNIÉ: 
Mi  rögtön  itt  leszünk  .  . . 

(Mindketten  el  a  házba.) 

Nyolcadik  jelenet 

RAOUL  (egyedül.) 

RAOUL: 

Két  édes  lánynak  édes  neve 
Örökre  emlékembe  vésve 
kísér  majd  úttalan  utakon! 
A  pusztaságok  útvesztőin 
távol  földnek  bús  mezőin 
e  két  nyíló  rózsára  gondolok. 
S  bárhol  is  ér  a  halál, 
lelkem  ide  visszaszáll. 
S  ha  messze  távol  jár  hajóm, 
e  két  név  lesz  édes  útravailóm. 
S  vihar  támad  a  tengeren, 
üvölt  a  fergeteg  vészesen, 
veszettül  tombol  ezernyi  rém, 
e  két  név  emléke  szálljon  felém! 

(Egészen  beesteledett,) 

(Rakéták  szállnak  az  égre.  Messziről  felhang- 
zik a  farsangolók  karay  mely  gyorsan  közeledik; 
lampionokat  forgatva,  táncolva  futnak  át  a  színén. 
Majd  ismét  megjelennek  és  eltűnnek.) 

FARSANGOLÓ  NÉP: 

Hajahó!  Hajahó! 

Aki  bölcs,  az  ma  bohó! 

Perg  a  dob,  a  kürt  rivall, 

Jöjjön,  aki  fiatal. 

Perg  a  dob,  kürt  rivall, 

Hajahó!   Hajahó! 

(Az  első  emelet  egy  megvilágított  ablakában 
a  gróf,  a  grófnő  és  Plánta  sziluettje  látszik.  Zúgva 
jár-kel  a  farsangi  nép,  rakéták  szállnak  az  ég  felé.) 

Kilencedik  jelenet 

RAOUL,  ANNIÉ 
(Raoul  a  háttérben  a  tengeren  tomboló  jóked- 
vet figyeli,  eközben  kijön  a  házból  kék  dominóban 
álarccal  Annié.  Most  lehetetlen  őt  Évától  megkülön- 
böztetni.) 

ANNIÉ: 
Raoul ....   Raoul .... 

(Raoul  visszafordul,  közeledik.) 
ím,   itt  vagyok  már. 
(Raoul  hosszan,  fürkészve  nézi  Anniét.) 
(E  jelenet  alatt  részben  a  távolból,  részben  a 
színen  hallatszik  a  farsangolók  kara.) 

ANNIÉ: 
Nos,  mit  néz  úgy  rám? 

RAOUL: 

Kettőtök  közül   melyik  vagy  te? 

ANNIÉ : 
Hát  mondja  meg  ön. 

RAOUL: 
A  dominók  tegezve  szólnak 
karnéválnak  éjjelén! 

ANNIÉ: 
Hát  találd  ki  te! 

RAOUL: 
Éva,  Annié? 

Melyik  kettőtök  közül  .  . . 
Nem  tudom  . .  . 
Ó  súgjad  fülembe 
kit  föd  az  álarc! 

ANNIÉ  (évődve): 

Bohó  Pierrot 

'ki  el  nem  találod  .  .  . 

ó  nézz  hát  meg  jobban  .  .  . 

RAOUL: 

Két  nyíló  rózsa  .  .  . 
egyformák  a  csalódásig, 
melyik  vagy  te  .  . . 
mondd,  ó  mondd! 

(Lassan  közelednek  egymás  felé,  A  csanakok 
most  puffogó  rakétáktól  megvilágítva,  hátul  átsik- 
lanak a  színen;  a  kerítés  mögötti  teret  is  ellepik  a 
farsangolók.) 

FARSANGOLÓK: 
Aki  bölcs,  az  ma  bohó. 
Perg  a  dob,  a  kürt  rivall. 
Jöjjön  aki  fiatal. 
Haj  ah  ó !   Hajahó ! 
(Mikor  Raoul  egész  közel  ért  Anniéhoz 
Függöny.) 


MÁSODIK  FELVONÁS 

(Öt  évvel  később,  Algírban,  a  tiszti  kaszinóban. 
Terrasz,  melyről  néhány  lépcsőn  egy  magasabban 
fekvő  terraszra  jutni  a  háttér  felé.  Ennek  mellvéd- 
jéről kertbe  látni  le,  melyből  pálmacsoportok  kar- 
csúan  nyúlnak  föl.  A  kerten  túl,  a  mélyben,  a  város. 
Az  alsó  terraszról  balra  elől  a  kaszinó  étterme  nyí- 
lik; ennek  ajtaja  nyitva,  az  ajtón  át  fényfolt  esik 
az  alsó  terraszra.  Bent  fiatal  tisztek  lakomáznak, 
pohárcsengés  beszélgetés,  kacaj  hallik  ki  onnan.  Az 
alsó  terraszon  hevernivaló,  kényelmes,  fonott  búto- 
rok, karszékek,  heverők,  a  felsőn  is  néhány  karszék, 
ernyőasztalok,  a  felső  terrasz  felett  marquise,  félig 
begöngyölve.  Holdvilágos  este,  a  feketéskék  égen 
csillagok.  A  vacsorának  odabenn  vége,  poharazás  fo- 
lyik odabenn  is,  itt  künn  is.  Az  alsó  terraszon  bal 
elől  egy  asztal  körül,  előttük  jeges  italokkal  (whisky, 
szóda,  orangeadok  stb.J  ülnek  D'Indres  tábornok  és 
Monsigny  admirális,  Plánta  ellentengernagy,  Rivoire 
alezredes,  Foucauld  törzsorvos,  a  felső  terraszon 
jobboldalt  ugyanígy  egy  asztal  körül  Trémoville  és 
Floch  kapitányok  néhány  fiatal  tiszttel.  A  függöny 
félmenetelekor  az  alsó  asztalnál  ülők  poharaznak, 
alulról  a  városból  felhallik  a  muezzin  halk  imájának 
befejező  része.) 

Első  jelenet 

(Lent:  Plánta,  D'Indres,  Monsigny,  Rivoire, 
Foucaidd;  fent:  Trémoville,  Floch,  tisztek.  A  muez- 

—  28  — 


zin  imájának  végeztével  Plánta  feláll  és  kéznyujtás- 
sal  búcsúzik.)  , 

PLÁNTA : 
Későre  jár,  ütött  az  órám. 

(Az  alsó  terraszon  lévők  felállnak.) 

D'INDRES: 

Csak  nem  fog  menni  már  is? 

MONSIGNY: 
Hisz  gyerek  az  idő. 

PLÁNTA : 
Nem  tábornok! 
Nem  rajongok  a  reggelbe  nyúló  mulatozásért. 

Rí  VOIRE : 
Biz  én  szeretem 
a  kivirradtig  dúló  táncot, 
maradjon  Plánta! 

PLÁNTA: 

Sajnálom,  nem  lehet! 

D'INDRES  (a  többiekhez  nevetve): 
Nem  boldogulunk  a  férjjel. 
MONSIGNY: 
Hiába,  ő  a  férjek  mintaképe. 
Papucs  alatt  öt  éve  már!   (Nevetnek.) 
Öt  éves  férj,  hű  és  hazajáró, 
örökké  neje  oldalára  vágyó. 

RIVOIRE : 
Ez  már  tünemény, 
ritka  erény. 

FOUCAULD : 

Vagy  súlyos  betegség. 

Ezt  csak  orvos  gyógyíthatja  meg.  (Nevetés.) 

PLÁNTA: 
Hiába  az  évődés, 
nem  félek  a  gúnytól. 
Megyek. 

MONSIGNY: 
Ki  gúnyolódik? 

D'INDRES: 

Sőt  inkább  szörnyen  irigylik! 

PLÁNTA: 
Miért? 

D'INDRES: 
Még  kérdi? 
Bájos  feleségeért. 

MONSIGNY: 
Hódolatom  Annié  asszonynak! 

PLÁNTA : 
Köszönöm,  köszönöm. 

A    TISZTEK    KARA     (az    étteremből,    ütemre 
koccintván  odabent  poharaikkal): 
Dicsőséggel  jöttél   haza! 
Viseld  egészséggel 
zöldelő  babérod! 
Élj  fiú  sokáig! 
Éljen  a  hon! 

D'INDRES: 
Maradjon  Plánta, 
távozása  ibántja  .majd  az  ifjú  hőst. 
Ünnepelje  ön  is 
Raoul  de  Chassist! 

PLÁNTA: 
Sajnálom,  nem  maradhatok  tovább. 
Jó  éjt,  uraim! 

(A  felső  terraszon  lévő  tisztek  lejönnek  az  al- 
sóra. A  tisztek  az  étteremből  is  kijönnek,  jókedvűen, 
hangosan  beszélgetve    Raoul  de  Chassis-val.) 

—  30  — 


Második  jelenet 

VOLTAK,  RAOUL,  TISZTEK  (kik    az    étteremből 
jöttek  ki.) 

D'INDRES: 
Már  ikéső,  már  késő. 
Nem  bocsátjuk  el 
úgy-e  tiszt  urak? 

TISZTEK   (jókedvűen,   bo'ros  hangulatban): 

Tengernagy  úr,  ön  nem  mehet, 

erről  beszélni  sem  lehet! 

Jó  katona  az  állja  a  sarat 

s  nem  veti  meg  a  telt  poharat! 

(Az  ezred  kürtszólarnát  utánozzák.) 

Tatarata!   Tatarata! 
(Inasok,  tisztiszolgák  pezsgőt  szolgálnak  fel.) 

MONSIGNY    (nevetve   Plantához) : 
No  most  foglyunk, 
adja  meg  magát. 

TRÉMOVILLE   (nevetve)  : 
De  meghagyjuk  kardját. 

FLOCH   (nevetve): 
Mert  hősileg  védte  magát. 
(Nevetés.) 
PLÁNTA   (megnyugszik  a  sorsában,  mosolyogva): 
Legyen  hát!   (a  közeledő  Raoulra  mutatva) 
Érte   leteszem  a  fegyvert! 

TISZTEK: 
Brávó!  Éljen  a  tengernagy! 
Éljen  Chassis,  éljen  a  hős! 
(A  szolgák  azóta  körülhordták  az  italt,  általá- 
nos koccintás.) 

D'INDRES: 

Ezt  már  szeretem! 
Üljön  le  tengernagy, 
szembe  az  ünnepelt! 

MONSIGNY: 

Bort  a  poharakba! 

(A  lenti  kerek  asztal  köré  ülnek  D'Indres, 
Monsigny,  Rivoire,  Foucauld,  Plánta,  végül  D'Indres 
nógatására  a  szerényen  szabadkozó  Raoul  is,  úgy, 
hogy  éppen  szemben  ül  Plantával.  Trémoville,  Floch 
az  usztal  mögött  néhány  más  tiszttel  veszik  körül  ezt 
a  társaságot,  a  többiek  a  többi  asztal  köré  csopor- 
tosulnak, ülve  vagy  állva.) 

PLÁNTA  (poharára  teszi  kezét): 
ó  köszönöm,  már  sok  is. 

RAOUL    (meglehetősen  felhevült  állapotban): 
S  abból  megárt  a  jó  is. 

(Tisztek  koccintanak.) 

FOUCAULD: 

Semmi  baj  sincs  (magára  mutat) 
itt  az  orvos  is! 

MONSIGNY: 
No,  Chassis,  úgy-e  jó  itt 
Európához  közelebb? 

RAOUL: 
Ó,  bajtársaim, 
be  jó  itthon  lenni! 
Feledni  vágyom  én 
mit  öt  éven  át  kínlódtam. 
Mindenre  fátyolt  ami  elmúlt. 
Ah,  veletek  vigadni  vágyom, 
fenékig  ürítni  a  pohárt, 

fenékig  az  élet  serlegét, 
feledni,   feledni   amit  szenvedek! 

TISZTEK: 

Hát  igyunk.  (Raoulhoz) : 

Hát  igyál. 

Ürüljön  fenékig  a  pohár! 

RAOUL  (poharát  felemelve) . 

Villogó  pohárban 
gyöngyöző  bor, 
búbánatnak  orvossága, 
férfinak  drága. 
Bor  a  legjobb  barátunk 
minden   úton   elkísér! 

TISZTEK: 

Villogó   pohárban 
gyöngyöző  bor,  . 
búbánatnak  orvossága, 
férfinak  drága. 
Bor,  te  nagy  varázsló, 
bor,  te  hű  barátunk! 

RIVOIRE : 

Csak  egy  a  hiány! 

TISZTEK: 

Tudjuk  előre 
mi  a  hiány, 
ölelő  karban 
remegő  karban 
édes  ikis  lány. 

D'INDRES  (kezébe  tapsolj: 
Rajta  hát 
(küldjétek  be 
a  kicsi  nőket! 

Harmadik  jelenet 

VOLTAK,  SZÓLÓTÁNCOSNŐ,  TÁNCOSNŐK 
(Ahogy  D'Indres  jelt     adott,  arab    táncosnők 
vonulnak  be  a  felső  terraszra,  utánuk  szólótáncosnő.) 
(Meglepetten,  össze-vissza.) 

RIVOIRE,  FLOCH,  PLACARD,  TRÉMOVILLE  és 
TISZTEK: 
Ah!  Mi  ez? 
Álmodunk-e  ? 
Hisz  ez  Mohamed 
paradicsoma! 
Isteni  hurik! 
Hogy  kerültek  ide? 

D'INDRES: 
A  tuniszi  bey  táncosnői. 
S  mind  ez  hősünk  tiszteletére! 

TISZTEK: 

Éljen  a  generális! 

(A  táncosnők  részben  fenn,  a  felső  terraszon 
keleti,  buja  táncot  járnak,  részben  keresztbevetett 
lábakkal  földön  ülnek  s  algiri  szokás  szerint  tap- 
solva és  dúdolva  kísérik  azt.  Végül  a  szólótáncosnő 
a  lépcsőkön  letáncolva,  a  tisztek  között  az  alsó  terra- 
szon járja  a  táncot.  A  táncosnők  a  szilaj  tánc  utolsó 
ütemeinél  egy-egy  kis  handzsárt  rántanánk  ki  övük- 
ből. A  szólótáncosnő  handzsárját  a  jobboldali  kerek 
asztalra  dobja  úgy,  hogy  a  hegyével  az  asztalban 
megálljon.  Aztán  a  szólótáncosnő  felszalad  a  többi 
közé  s  mindannyian  levonulnak  balhátul  a  kertbe.) 

Negyedik  jelenet 

VOLTAK   (táncosnők  nélkül). 
(Miközben  a   táncosnők   kivonulnak.) 
FLOCH: 
Isteniek!   Csupa  nőstény  párduc! 


PLACARD: 

No  volt  közöttük  vadmacska  is! 

TRÉMOVILLE : 
Micsoda  vonalak! 

FLOCH : 
Micsoda  testek! 

D'INDRES: 
Lám,  ezek  mind 
forró  lázba  esteik.  (Raoulhoz)  • 
És  maga  Chassis,  a  nőismerő, 
melyik  lánynak  adná  a  pálmát? 
A  karcsú  barna  rabolná   el 
avagy  a  szőke,  nyugodalmas  álmát? 
({Nevetés.) 

RAOUL: 

Bocsánat!    Nem   vagyok   nőismerő. 

RIVOIRE : 
Ezt  el  nem  hisszük. 

FLOCH : 
Valami  regény  az  életében? 

TRÉMOVILLE : 
Nő,  kit  évek  óta  átkoz? 

TISZTEK: 
Csak  nem  lett  ottan  nőgyűlölő? 
Ölelést,  csókot  nem  ismerő? 

FOUCAULD : 

S  kit  mégis  ott  hord  szívében? 
(Azt  majdnem  egyszerre,  össze-vissza,  neveté- 
sek közepettej 

RAOUL: 
Jobban  szeretném 
ha  nem  kérdeznének  . . . 

D'INDRES: 
No  rajta,  kiről  szól  az  ének? 
Halljuk  a  gyónást! 

RIVOIRE,  FLOCH,  PLACARD,  TRÉMOVILLE  és 
TISZTEK: 

Halljuk,  rajta,  a  regényt. 
Vigasztaljuk  a  szegényt. 
Fogj  bele  gyorsan, 
érdekeset  sejtünk. 

(Szünet,  mind  feszülten  néznek  rá,  Raoul  nem 
válaszol.) 

MONSIGNY: 
Hát  oly  komoly  ez  a  história? 
Megcsalta  egy  nő,  bolondította? 
Tán  szívtelen  nő  hálójába 
került  Chassis? 

RAOUL  (fejét  rázza): 
RIVOIRE,  FLOCH,  PLACARD,  TRÉMOVILLE  és 
TISZTEK: 
Hogy  lettél  asszonygyülölővé, 
mondjad  el  nekünk, 
mondjad  el,  rajta! 

RAOUL: 

Öt  éve,  mikor  útnak  indultam 

titokzatos  kalandban  volt  részem. 

Ahogy  a  kormánykeróknél   ültem 

úgy  éreztem,  a  szívem  megszakad! 

Feledni   akartam, 

gyógyítani  szívemben  a  sajgó  sebet! 

Feledést  kerestem  harcon,  csatán, 

feledést   búja   észtvesztő    éjszakán, 

feledést  borban,  forró  ölelésben. 

De  hiába  kerestem  gyönyörben,  vészben, 

nem  tudtam  feledni! 

Nem  tudtam  feledni! 

Hiába  volt  nőknek  vért  perzselő  tánca, 

hiába  szépségük  ragyogása, 

nem  volt  az  életnek  varázsa! 

Álmaimon  csüngtem, 

barátot  kerülve,   emberektől   félve. 

Ó  édes  álom, 

eltűntél  régen  .  . . 

Valakit   mégis   visszavárok!  .  .  . 

D'INDRES: 
Beszélje  el  a  szép  kalandot, 
mely  oly  nagyon  epeszti  szívét! 

RAOUL: 
Nem!  Nem  tehetem.... 

RIVOIRE,  FLOCH,  PLACARD,  TRÉMOVILLE  és 
TISZTEK: 
Álszerénység; 
semmi  vétség 
ha  kalandod  elmesélnéd. 

PLÁNTA    (eddig  szótlanul  ült  Raoullal     szemben, 

elől)  : 
Ha  nem  akar,  erőltetni  kár! 
Ne  unszoljátok  őt, 
hogy  elárulja  titkát. 

RIVOIRE,  FLOCH,  PLACARD,  TRÉMOVILLE  és 
TISZTEK: 

Eh  mit,  titkát! 
Ha  rögtön  el  nem  mondja 
jókedvünket  rontja! 
Mesélj!  Mesélj! 

RAOUL  (még  némi  habozás  után): 
Jó,  legyen  hát! 
Hisz  forrón  lüktet 
emlékek  árja  bús   szívemben  .  . . 

Nizzában  történt, 
egy  árnyas  csodaszép  kertben 
két  nővér,  egyek  szépségben,  bájban 
éltek  ott  egy  virágországban. 
(Plánta  felfigyelj 
A  két  lány  varázsa  rabbá  tett 
s  szívem  egyszerre  kettőt  szeretett! 
Két  édes  lánynak  édes  neve 
kísért  utamon 
s  e  kettős  üdv  emlékét 
bús  szivembe  rejtve  hordozom! 
Kétszeres  üdv  boldog  óráján 
leltünk  egymásra  a  tenger  partján, 
pirosló  orcával  hármasban  jártuk 
az  illatos  mezőt, 

szellős  hajnalon  vígan  vitorláztunk 
és  szíttuk  magunkba,  boldogan 
a  szerelemmel  teli 
édes  levegőt . .  . 
De  indulnom  kellett, 
időm  letelt. 
Öt  éve  már  .  .  . 

egy  este  tombolt  a  karnevál  Nizza  utcáin 
s  minket  is  magával  ragadott. 

(A  szín  sötétedni  kezd.) 
Harsogtak  a  trombiták, 
peregtek  a  dobok, 
kacagtak  a  flóták, 
ujjongott  a  föld, 
ujjongott  a  menny! 
Pierrot  ruhában 
álltam  ott  a  kertben  . . . 
s  ím  a  kék  látomány 
könnyedén  kilebben  . .  . 

(A  szín  koromsötétté  lett.  Vadul  harsog  a  kar- 
nevál bachanáliája  a  sötétben,  mely  alatt  a  szín  az 

első  felvonás  kertjévé  változik  s  ott  állnak  Annié 
kék  dominóban,  Raoul  Pierot-ruhában  ugyanazon 
helyzetben  és  állásban,  mint  ahogy  az  első  felvonás 
végén  voltak.) 

Ötödik  jelenet 

RAOUL,  ANNIÉ 

RAOUL: 
Éva  vagy  Annié,  melyik  vagy  hát? 
Kivel  állok  itt,  kivel? 
Ó,  kérlek,  kérlek,  oldd  meg  a  talányt! 

ANNIÉ: 
És  ha  neked  még  som  árulom  el? 

RAOUL: 
Ó,  két  karom  akkor  magához  ölel 
és  addig,  addig  nem  bocsátlak  el, 
míg  a  valót  nekem  nem  födöd  fel. 

ANNIÉ: 
Ó,  bohó  Pierrot, 
hallgasd  a  hangom, 
szempárom  nézd, 
nézzed  a  hajam  színaranyát! 

RAOUL: 

Két  nyíló  rózsa 
és  egyik  szebb  mint  a  másik, 
egy  testvérpár, 
egyformák  a  csalódásig! 

(A  menet  közeledik.  Lampionok,  fáklyák  táncol- 
nak a  levegőben.  Hátul  rakéták.) 

FARSANGOLÓK: 

Hajahó!   Hajahó! 
Hajahó!   Hajahó! 

ANNIÉ: 
Halljad  csak  a  karnevál. 

RAOUL: 
Már   jönnek. 

ANNIÉ: 
Mily  öröm!  .  . . 

ANNIÉ,  RAOUL  és  FARSANGOLÓK: 
A  légben  mámor  zeng, 
angyalkák  dala  cseng 
és  mi   szállunk 
a  kék  égen  át 

míg  az  éjkakas   hajnalt  kiált! 
Kéjt  lehel  a  bűvös  éj, 
Csókban  forr  össze  a  föld  és  ég, 
járjuk  a  táncot  a  légen  át, 
míg  az  éjkakas  hajnalt  nem  kiált! 
Hajahó!   Hajahó! 

RAOUL: 
Ó,  táncolj  velem,  táncolj  még! 
És  akárki  légy,   táncba  viszlek 
és  akárki  légy,  magamhoz  ölellek 
és  akárki  légy,   el  nem  bocsátlak, 
és  akárki  légy,  téged  szeretlek! 

(A    keringő    egyre   szilaj  abba,     erős  ebbé    lesz, 
Raoul  átölelte  és  táncba  ragadta  Anniét.) 

ANNIÉ: 
Ah!   bocsáss   el, 
Ó,  bocsáss  el! 
Ah!  Forog  a  föld  velem! 
Ó,  kérve  kérem,  eresszen  el ! 

RAOUL: 

Csókod  enyém, 

nem  engedlek  én. 

Enyém  vagy  most,   szerelmem! 

ANNIÉ,  RAOUL  és  FARSANGOLÓK: 

Kéjt  lehel  a  bűvös  éj 

csókban  forr  össze  föld  és  ég 

járjuk  a  táncot  a  légen  át 

míg  az   éjkakas   hajnalt  kiált! 
RAOUL: 

Csókban  forr  össze  a  föld  és  az  ég, 

ó,  csókolj  hosszan, 

ó,  csókolj  még! 

(Raoul  szenvedélyesen  magához  vonja  a  lányt 
és  csókolja  hosszan.  Táncolva,  ugrálva  jön  a  menet, 
ujjongva  kiabálnak.  A  lampionok  megvilágítják  a 
teret.  Raoul  és  Annié  táncolva  eltűnnek  a  kertben.) 

Hatodik  jelenet 

FARSANGOLÓK: 

Aki  bölcs,  az  ma  bohó, 
perg  a  dob,  a  kürt  rivall, 
jöjjön  aki  fiatal, 
asszony,  férfi, 
vesszen  aki  szomorú! 
Leng  a  cifra  lobogó, 
a  rakéta  puffogó! 
Ránk  kacag  a  holdvilág, 
tarka-barka   sokaság. 
Ez  éjnek  üdve 
csakis  a  mienk. 
Karnevál  víg  népe  zeng. 
Hajahó!    Hajahó!    (Farsangolók   el.) 
(Raoul  és  Annié  visszajönnek.) 

Hetedik  jelenet 

ANNIÉ,  RAOUL 
ANNIÉ: 
Menjen,   az   égre  kérem,   menjen   már! 
Ó,  mit  tettem  én! 

RAOUL: 

Ó,  ne  még,  ne  taszíts  el  magadtól, 

ajkad   lángja  még  ajkamon  ég! 

Ó,  dobd  le  álarcod, 

hogy  láthassam,  kit  ölelek. 

El  tudnál  hagyni 

csókod  után, 

ha  ajkad  már  enyém, 

légy  hitvesem! 

Titokkal  teli  bűvös  éj, 

egy  lányt  egy  férfi 

társul  kér 

s  nevét  nem  tudja  még. 

(A  színen  sötétedni  kezd.) 

ANNIÉ: 
Hiába  kérsz, 
bár  szívem  meghasad, 
nem,  nem  és  százszor  nem! 

RAOUL: 

így  menjek  el? 

Ez  hát  a  vég? 

Csak  azt  tudnám,  kinek  nevét 

zárjam  bús   szívembe! 

Ó,  mondd  neved! 

ANNIÉ: 
Nem!  Nem! 

Könyörgök!   Menjen  már! 
Akarom!    Parancsolom!  .  .  . 
Ne  nézzen  vissza  többé! 
Menjen!  .  . . 

(Raoul  Anniéra  tekintve,  habozva  indul,  Annié 
egyszerre  szerelmesen  felsikolt  s  nyakába  veti  ma- 
gát, hosszan  megcsókolja.) 

RAOUL: 

Szerelmem! 

(A  szín  ismét  koromsötét.) 

(Ezalatt  a  szín  visszaváltozik  az  előzővé;  a 
tisztikaszinó  terrasza  gomolygó  dohányfüst,  üres 
palackok,  egyes  szereplők  más  elhelyezése.  Plánta 
feldúlt  arccal  egész  közel  Raoulhoz.  A  tisztek  szer- 
tébbszéródása  jelzi,  hogy  Raoul  elbeszélése  alatt 
hosszabb  idő  telt  el.) 

Nyolcadik  jelenet 

PLÁNTA,   RAOUL,   D'INDRES,   MONSIGNY, 

RIVOIRE,   FOUCAULD,   TRÉMOVILLE,   FLOCH, 

PLACARD,  TISZTEK 

RAOUL  (mintegy  folytatva  az  elbeszélését) : 

és  én  mentem  egymagamban 

ujjongó  tömeg  közt 
csókok  üdvével   ajkamon! 
De  kinek  ajkán  leltem 
üdvöknek  üdvét, 
nem  tudom,  nem  tudom  .  .  . 

MONSIGNY,    RIVOIRE,    TRÉMOVILLE,    FLOCH 
és  PLACARD: 
Ez  aztán   érdekes  kaland! 
És  mondd,  a  titkot 
sose  tudtad  meg? 

RAOUL  (elmélyedten  ül,  nem  felel): 

D'INDRES: 
A  nő  mindig  talány  marad 
s  mi  férfiak  sose  tudjuk  meg, 
mi  rejtőzik  az  álarcuk  alatt! 

TISZTEK: 
Igyunk!  Igyunk! 

TRÉMOVILLE: 

De  hagyjuk  a  filozófiát. 
Tekintsetek  át  a  kerten 
ott  lenn  . . . 

MONSIGNY,  RIVOIRE,  TRÉMOVILLE,  FLOCH 
és  PLACARD: 

Ott  lenn 

a  kertben  ott  lenn 

a  táncosnők, 

ne  hagyjuk  őket  árván. 

Gyerünk!  Gyerünk! 

(Mindannyian  felemelkednek  helyeikről  és 
készülnek  a  kertbe  lemenni.) 

MONSIGNY  (Raoulhoz): 
No  jöjjön, 
lenn  majd  megjön  a  kedve. 

RAOUL: 

Igen!   Gyerünk! 

(Indulnak  a  felső  terrasz  felé.) 

Tudjuk  mi  úgy  is 

mi  a  lány, 

szép  kicsi  lány! 

ölelő  karban 

remegő  karban 

édes  pici  lány! 

(Elől  a  magasrangú  tisztek,  hátul  az  alsóbb- 
rangúak  mennek  a  felső  terraszon  át  a  kertbe,  leg- 
hátul Raoul,  akibe  Trémoville  és  Floch  belekarol- 
tak; az  alsó  lépcsőfoknál  Plánta,  aki  az  asztalnál  le 
nem  vette  szemét  Raoulról  s  ki  egész  hátul  maradt, 
most  megszólítja  Raoult.J 

PLÁNTA: 

Pardon,  kapitány  úr, 
egy  szóra! 

RAOUL   (megfordul): 

Tengernagy  úr, 
parancsoljon   velem. 

(A  két  tiszthez.) 
Bocsássatok  meg, 
menjetek   előre. 

(A  tisztek  mind  el.) 

Kilencedik  jelenet 

PLÁNTA,  RAOUL 

RAOUL: 
Mit  óhajt,  tengernagy  úr? 

PLÁNTA: 

Egy  kérdés,  kapitány  úr. 
A  lányt  hogy  hívták? 

RAOUL: 

Nem  tudom. 

PLÁNTA : 

Nem  mond  igazat! 

Megtudta  és  tudja  a  lány  nevét! 

RAOUL: 

Nem  értem.  Mit  akar  ezzel? 

PLÁNTA: 

Nem  érti? 

Ily  könnyű  szerrel 

nem  szabadulhat  tőlem. 

Mondja  meg  a  lány  nevét! 

RAOUL: 

Tengernagy  úr,  én  tiszt  vagyok 
tehát  tudhatja,   nem  hazudhatok! 

Nem  tudom  nevét 

s  ha  tudnám,  sem  mondanám. 

De  mit  érdekli  ez  önt? 

PLÁNTA: 

Megtudja  még  idejekorán! 
Hogy  hívták  a  lányt? 

RAOUL: 
Tengernagy   úr, 
ha  nem  láttam  volna 
tartózkodását, 
azt  kellene  hinnem, 
bor  beszél  önből! 

PLÁNTA: 
Kikérem  e  hangot  öntől! 
RAOUL: 
Tudom,  hogy  ön  följebbvalóm, 
de  itt  csak  férfi 
áll    szemben   férfival. 

PLÁNTA  (hirtelen,  féltékeny  fellobbanással) . 

Igaza  van! 

Férfi  áll  férfival  szemben, 
ki   felesége  múltját 
korlátlan  joggal  kutatja! 

RAOUL: 

Mit  beszél?   Hát  ki  ön? 

PLÁNTA : 
Plánta   vagyok! 

RAOUL: 
Ah!   Plánta!   Ön  Annié  férje? 

PLÁNTA  (vad  kiáltással): 
Ah!  Hát  kimondta  végre  nevét! 

RAOUL: 
Téved!   Téved! 

Nem  tudom  karomban  melyik  volt 
esküszöm,  csupán  egy  csók  volt! 

PLÁNTA: 
Hiába  esküszik! 
Ön  nem  mondja  a  valót! 

RAOUL: 

Kikérem  itt  e  faggatást; 
tengernagy  úr,  jó  éjszakát! 

PLÁNTA: 
Ó,  nem!  Ily  könnyen  nem! 
(Útját  állja. ) 
Beszennyeztétek  nevemet, 

(Rettenetes  düh  fogja  el.) 

tudom  jól,  nem  maradt  a  csóknál! 

Beszélj !   (Torkon  ragadja.) 

beszélj,  aljas  gazember! 

Mondd  az  igazat! 

Melyik  volt  kedvesed? 

(Raoul  kiszakítja  magát,  kezet  emel  rá,  de 
Plánta  megelőzi;  a  vita  hevében  jobboldalra  értek, 
úgy,  hogy  Raoulnak  ép  kezeügyében  van  az  asztalba 
szűrt  handzsár.  Felkapja,  Plantára  ront.) 

PLÁNTA  (birkózás  közben): 
Az  igazat!   Az  igazat! 

RAOUL: 
Sértéseit  torkára  fojtom! 
PLÁNTA    (kicsavarja  a   kést  Raoul   kezéből): 
RAOUL: 
Egy  csók!  Egy  forró  csók!  . . . 

PLÁNTA: 

Az  igazat,  az  igazat! 
Melyik  volt  kedvesed? 

(Az  utolsó  pár  mondat  villámgyorsan  mondó- 
dott  él.) 

Hazudsz,  hazudsz!  (Mellébe  döfi  a  kést.) 

RAOUL  (összerogy). 

PLÁNTA  (ráhajol): 

A  nevét!  A  nevét! 
Melyik  volt  a  kettő  közül? 

(Raoul  a  fejét  rázza.) 
Isten   és  Jézus  nevére  mondd, 
Éva,  Annié? 

RAOUL: 
Két  édes  . .  .  lánynak  .  .  .  édes  neve  .  . . 
Örök  emlékembe  vésve  .  .  . 

PLÁNTA: 

Melyik  volt,  ímelyiik  volt? 
RAOUL: 
Nem  tudom  .  .  .  nem  tudom  .  .  .   (Meghal.) 
(A  zajra,  mindjárt,  miután  Raoul  a  földre  ro- 
gyott,  Trémoville  és  Placard    megjelennek    a    felső 
terraszon.  Ijedten  futnak  ki  s  most  a  tisztek  egy 
része,  élükön  a  két  tábornokkal,  berohan.) 

Tizedik  jelenet 

VOLTAK,   D'INDRES,  RIVOIRE,   TRÉMOVILLE, 
PLACARD,  NÉHÁNY  TISZT 

D'INDRES: 

Mit  hallok? 

(Meglátja  a  vérében  heverő  Raoidt.) 
Ah  Plánta  .  . . 
Mit  tett  ön? 

MONSIGNY: 

Trémoville,    fussanak   orvosért ! 
(Trémoville    és    Placard,    akik    nem    jöttek    le 
egészen,  kisietnek  Foucauldért.) 

RIVOIRE: 
Ez  nem  lehet  igaz! 
Chassis!  Chassis! 

(Rivoire  a  holttestre  borulj 
Igen!   Megölték! 
Orvost,  orvost,  gyorsan! 

(Letérdel  Raoid  melléj 
TRÉMOVILLE   (befut): 
Itt  van  már! 

RIVOIRE : 
Gyorsan  doktor! 

TRÉMOVILLE : 
Van-e  mentség? 

RIVOIRE : 
Van-e  mentség? 

FOUCAULD  (letérdel  Raoul  mellé,  kissé  magához 
emeli,  feltépi  ruháját,  szivét  pidzusát  tapogatja, 
szemhéját  nézij 

Nincsen,   nincs   semmi   kétség, 

A  -kés  szívébe  hatolt, 

a  szegény  Chassis  kapitány  csak  volt! 
(A   tisztek  lehajtott  fejjel  állnakj 

D'INDRES: 
Plánta,  mi  történt? 
Ön  .  .  .  ön  tette  ezt?  .  .  . 

PLÁNTA : 
Én!  ... 

D'INDRES: 
Miért? 

PLÁNTA : 
Ez  az  ember 
megsértette  rangomat, 
fölemelte  rám  kezét, 
megöltem  érte! 
(Fölhangzik  a  Muezzin  hajnali  imája.) 

D'INDRES: 

Trémoville,   oldalfegyverünket  kérem. 
(Trémoville  kisiet.) 

PLÁNTA: 

Tábornok  úr,  foglyuk  vagyok. 

MONSIGNY: 
A  városparancsnokhoz 
kísérjük  el  . . . 

TRÉMOVILLE  (egy  tisztiszolgával,  aki  sapkákat, 
köpeny  egeket,  három  oldalfegyvert  hoz): 

íme  a  fegyverek. 

(A  két  tábornok  felcsatolja  fegyverét,  rájuk 
dobják  gallérköpenyeiket.  Plánta  átveszi  fegyverét, 
de  nem  csatolja  fel.) 

PLÁNTA    (fegyverét  átnyajtja  UIndresnek): 
íme  az  enyém;  de  mielőtt 
fogolykép  jelentkezem, 
feleségem  fölkeresném, 
hogy  búcsúzzam  tőle! 

(A  két  tábornok  bólint.) 
D'INDRES: 
XJgy  hát  mehetünk! 

(Plánta  a  két  tábornokkal  megy  a  felső  ter- 
rasz  felé,  hogy  a  kerten     át  távozzanak,  a  tisztek, 

akik  Raoul  holttestét  vették  körül,  utat  engednek 
és  sorfaluk  közt  távoznak  a  tábornokok  Plantával. 
Foucauld  közben  zsebkendőjével  szorította  le  Raoul 
vérző  sebét,  még  mindig  ott  foglalatoskodik  vele; 
most  intésére  néhány  tiszt  a  holttest  mellé  térdel, 
mintegy  fel  akarva  emelni.) 

RIVOIRE : 
Urak ...   a   kaszárnyából    sietve 
egy  ágyútalpat  szerzünk, 
s   a   szegény  Chassis-t  ráhelyezzük. 
A  szegény  Chassist,   a  kedves  bajtárst 
kísérjük   mindannyian   őt! 

MUEZZIN: 

Allah!  Allah! 

Függöny. 

HARMADIK  FELVONÁS 

(Plánta  Algíri  háza.  Tipikus  északafrikai  ház, 
keleti  stílusú  tetö-terr  asszál.  Vagyis  egy  négyszög, 
bástyaszerűen  kiképzett  mellvéddel  körülvéve;  pál- 
mák, virágdíszek,  ernyők,  heverőszékek,  pamlagok, 
dohányzókészletek,  fémből  való  jégveder  hűsítő  italok 
számára  stb.  A  virággal  befuttatott  mellvédről  or- 
szágútra, azontúl  tengeröbölre  látni.  A  jobb-  és  bal- 
oldali mellvédbe,  valamint  jobbra  a  hátulsó  mell- 
védbe egy-egy  nyílás  van  vájva,  ezeken  keresztül 
jutni  a  ház  alsó  részéből  felvezető  szűk  lépcsőn  a 
tetőre.  Hajnalodik,  messze  a  vizén  túl  piroslik  már 
az  ég  álja.  Alól,  a  kertből  már  madárdal  hallik.) 

•Első  jelenet; 

ANNIÉ,  ÉVA. 

(Annié  a  háttéri  mellvédnél  áll  és  álmodozva 
hallgatja  a  madárdalt  egy^  darabig,  amikor  a  bal- 
oldali bejárás  felöl  belép  Éva.) 

ÉVA: 

Ideje  már,  Annié  édes 
hogy  nyugovóra  térj, 
hallod,   hallod, 
vígan  csattog  már 
a  reggel  madara. 
Gyere  nővér. 

ANNIÉ: 
Ne   menjünk   még,   ne   menjünk, 
hagyj   álmodozni  .  .  . 
Az  uram 
ritkán  marad  el, 
bevárom  őt, 
ma  szokatlan  módon  késik. 

ÉVA: 
Maradjunk  hát. 
Nem  tudom  miért 
kerül  az  álom  engem  is. 

(Előre  jönnek.) 

ANNIÉ: 
Valami  nyugtalan,  szorongó 
érzés  kínoz, 
homályos,  borongó 
sejtés  hozott  ide  ki. 

ÉVA: 

Mi   nyugtalanít  téged? 

ANNIÉ: 
Magam   sem   tudom, 
vagy  tán  bevallani  magamnak 
nem  merem. 

Izzó  agyamban  emlékek  űzik, 
kergetik   egymást! 

ÉVA: 

Ó,  én  is  emlékezem 

s  bevallani   magamnak 

én  sem  merem. 

Lelkembe   édes-bús    érzelmek   szálltak, 

mióta   elhagyott .  . . 

Másra   gondolni   nem   tudok,   ó   nem, 

csak  ő   utána  búsulok, 

ó,   átkos   szerelem! 

ANNIÉ: 
A  csókja  most  is  itt  ég  ajkaimon  . 

ÉVA: 
Öt  esztendő  elmúlt  azóta  már 
s  árva  szívünk  egy  sornyi  hírt 
tőle  hiába  vár  . . . 
Már  elfelejtett  minket  rég! 
Vagy  halott  már? 
Tán  harcban  érte  utol  a  vég? 

ANNIÉ  (kiegyenesedve)  : 
Ó   nem,   nem!    Megéreztem   volna! 
Megsúgta  volna  szívem! 

(Összerázkódik.) 
De  ma, 

mintha  szörnyű  baj 
lebegne  körültem  . . . 
Mintha  a  végzet  fenyegetne, 
írtózom,  félek 
s  nem  tudom  mitől  . . . 

ÉVA: 

Mégis  miért  nem  írt? 

Nem  érezte, 

hogy  két  szív  utána  sírt? 

S  mondd  nővér,  te  hiszed, 

hogy  nem  sejtette 

égő  arcát  kettőnk  közül 

melyik  rejtette  keblére 

akkor  este,  Nizzában? 

ANNIÉ: 
Ő  nem  tudta,  ő  nem  tudja. 

ÉVA: 
Hogy  irigylem  azt  az  éjt  tőled! 
De  későre  jár  . .  . 

ANNIÉ: 
Jó  éjszakát.   Megvárom   az   uram. 

ÉVA: 

Lenézek  az  útra, 

hátha  jönni   látom.    (Le  a  jobboldali  lépcsőn.) 

Második  jelenet 

ANNIÉ  EGYEDÜL 
ANNIÉ  (álmodozva) : 

A  messze  távolba 

bánatom   tehozzád   elrepül, 

ki  messze,  messze  tőlem  egyedül  élsz! 

Elfelejtetted-e 

a  mámoros  édes  regét, 

a  bűvös-bájos  éjszakát? 

Te  nem  tudtad 

két  karod  vájjon  ikit  ölel? 

s  hogy  megtudhasd 

a  nap  sose  jön  el  . . . 

Az  arcom  álarc  födte  be 

s  nem  én  valék,  s  nem  te  valál, 

az   örök   szerelmet  öleled, 

az  örök  mámor  lángolt  feléd!    . 

És  mi  szálltunk  fel  a  kék  égen  át. 

Kéjt  lehelt  az  enyhe  lég, 

Csókban  forrt  össze  föld  és  ég 

s  te  csókoltál  hosszan  . .  . 

ajkad  örökre  ajkamon  ég  .  .  . 

(Zokogva  egy  heverőre  dobja  magát  s  így  ma- 
rad, amíg  Plánta  a  jobblépcsőről  meg  nem  jelenik 
Évával.  Éva,  látva  a  helyzetet,  oda  akar  sietni 
Anniéhoz,  hogy  figyelmeztesse,  de  Plánta  egy  el- 
lentmondást nem  tűrő  kézmozdulattal  visszatartja. 
Plánta  teljesen  nyugodj,  a  maga  ura,  mintha  mi  sem 
történt  volna.) 

Harmadik  jelenet 

ANNIÉ,  ÉVA,  PLÁNTA 
PLÁNTA  (halkan)^ 
Annié  .  .  . 

ANNIÉ  (egy  halk  sikollyal  felugrik): 
Ah!   (Végigsimítja  homlokát.) 
Maga  az  . . . 

PLÁNTA : 
Maga  itt .  .  .  egyedül  .  .  .  sírt?  . . . 

ANNIÉ: 
Ó,  semmi. 

Vártam  önre.  Éva  itt  hagyott! 
Le  akartam  én  is  menni, 
de  elnyomott  a  fáradtság 
s   álmodtam   rosszat . .  . 

ÉVA  (hogy  a  kínos  helyzetnek  véget  vessen): 
.  S  hogy  ily  hirtelen  jöttünk, 
az  ijedtség  ezért .  . . 
de  menjünk  aludni. 

PLÁNTA : 
Még  nem  vagyok  álmos, 
inkább  a  hőség  .  .  . 
bágyadt,   s  szomjas  vagyok. 
Egy  percet,  ha  még  maradhatok? 

(Tréfásan.) 
Hűsítőkben  látom  nagy  a  bőség. 
Jó  volna  most  egy  pohár  oranzsád. 

ANNIÉ: 
Amint  kívánja, 
segíts  majd  Éva  megcsinálni. 
(A  következők  alatt  Annié  és  Éva  elkészítik  az 
italt:     jégdarabokat     tesznek  egy  hosszú  pohárba, 

narancs-szeszt,    ásványvizet     öntenek   bele,  szalma- 
szálakat tesznek  az  italba.) 

Ma   szokatlan   hosszan   vártam   rád. 

Hol  is  töltötted  az  éjt? 

PLÁNTA : 
A   tiszti  kaszinóban. 
Egy  vendégünket  ünnepeltük, 
egy  ifjú  tisztet, 
most  jött  Madagaszkárból. 

ÉVA: 

Egy  tiszt  érkezett  ide?  .  .  . 

ANNIÉ: 
És  Madagaszkárból?  . .  . 

PLÁNTA: 
Közlöm  nevét  is,   ha  óhajtjátok? 
Raoul   de  Chassis-nak  hívják. 

(A  két  nő  összerezzenj 
Meg  vannak   lepve? 
Ismerősük  tán  az  ifjú  tiszt? 

ÉVA: 

Nizzából  még,  nagyon  régen. 

ANNIÉ: 

Mikor  eljegyzél, 

Öt  éve  azon  az  estén 

láttuk  utoljára  őt. 

PLÁNTA: 
Ahá!   Azon  az   estén  volt? 
Ha  jól  emlékszem,  álarcos  menet 
kavargott  az  éjjel  utcahosszat? 

ÉVA: 

Igen,  karnevál  éje  volt! 

PLÁNTA: 

S  amint  az  már  szokásos 
karnéválnak  éjén, 
vígan  udvarolt  az  ifjú! 

ÉVA: 

Búcsúzni  járt  csak  akkor  éjjel   nálunk. 

PLÁNTA: 

Óh   be   fájhat,   ha  kedvesünktől   válunk! 
Az  bizonyos,  hogy  szép  fiú 
s  a  hódításra  hiú! 
Az  ily  legény  tetszik  a  nőknek! 
(Annié  most  nyújtja  át  Plantdnak  az  elkészí- 
tett oranzsádot.) 

Köszönöm,   gyermekem.    (Iszik.) 
Ez  jól  esik! 

Hát  miről  is  folyt  a  szó? 
Igen,   egy  csinos  ifjúról, 
ki  csapta  nektek  a  szelet .  . . 
így   volt,    úgy-e? 

ÉVA: 

Nem  tagadjuk  ezt! 

PLÁNTA: 

És  melyik  volt  a  választottja? 
Kinek  a   lábánál   térdepelt? 
Szerelmes  dalát  kinek  dalolta? 
Szerenádot  kinek  énekelt? 
Kinek  pengette  a  lágyhangú  lantot, 
no  mondjátok  el  a  szép  kis  kalandot! 

ÉVA  ( kitér őleg): 

Be  sok  kérdés! 

PLÁNTA: 
De  egy  se  hiába  való! 
Egy  itt  a  fontos,  a  való! 
Hogy  kettőtök  közül   ki   volt, 
kiért  lángolt? 

(Szünet.  Fürkészve  nézi  mindkettőt.) 

PLÁNTA: 
Ha  drága  hitvesem 
és  kedves  sógornőm  megengednék, 
az  ifjút  idekalauzolom 
mint  házunk  hőn  várt  vendégét. 
Ő  döntse  el  a  kérdést, 
ki  vette  meg  szerelmes  szívét? 

ÉVA: 

Az  égre  kérem,  ne  tegye! 

PLÁNTA   (szinte  örömmel  tölti  el  a  gyanú,  hogy 
mégis  Éváról  van  szó.) 
Ne  hívjam  ide  hozzánk? 

ÉVA: 

Nem,   semmi  kincsért! 

PLÁNTA: 
Mi  okból  fél 
őt  viszontlátni? 

ÉVA: 

Nem  akarom  látni, 
nem  most,  nem  itt! 

PLÁNTA: 
Miért  e  félelem? 
Igaz  szerelemnek 
öröm  a  viszontlátás! 

ÉVA: 

Chassis  elfeledte  régen 
Nizza  napjait. 

PLÁNTA: 
De  nem  feledte  kérem! 
Rá  esküszöm! 

(Tekintete  a  némán  ott  álló  Anniéra  téved  és 
Évára  terelődött  gyanúja  most  más  irányba  tart.) 
Néma  vagy  Annié? 
Nem  bánod  talán 
ha  idejön  Chassis? 
De  ne  nyugtalankodj, 
csillapodjál! 
Nem  hozom  el 
s  tudod  miért? 

ANNIÉ: 
Mit  játszol  velünk? 
Mit  kínozol? 
Mondd  ki  azt 
ami  agyadban  jár! 
Látom  szemedben  az  aljas  gyanút! 
az  aljas  gyanút! 
Mondd  hát,  mondd  ki  hát 
mi  a  vád? 

PLÁNTA : 
Lám,  véded  magad  már  is? 
Hisz  senki  se  vádol? 

ANNIÉ: 
De  vádol  a  két  hideg  szemed, 
megrémít  tekinteted ! 

PLÁNTA : 

Nem  attól  rémülsz  tán, 
mit  a  tisztecske 
be  is  vallhatott? 

ANNIÉ  (felhördül): 

Ó,  ő  nem  vallhatott  semmit! 

PLÁNTA: 

Ezt  honnan  tudhatod? 

De  én  tudom,  el  is  mondom, 

el  is  mondom, 

nem  kertelek, 

most  a  végére  járok: 

e  két  hölgy  közül   az  egyik 

karjában  pihent! 

Ki  volt  az,  te  vagy  ő? 

ÉVA   (nyugodtan,  szilárdan): 
Én  voltam!  .  .. 

PLÁNTA: 

Ügy?   Hát  beismered? 
S  büszkén  vallod 
azon  az  éjen 
keblén  hevertél, 
szíved  vert  szívén! 

(Annié  szólni  akar,  Éva  egy  mozdulattal  vissza- 
tartja, igent  bólint.) 
Hisz  tudtam  én, 
Hamisan  esküdt  a  gavallér! 
A  becsületszó  csak  ennyit  ér! 

ANNIÉ  (felsikolt): 

Ah!  Ez  nem  igaz! 

Nem  engedem, 

hogy  hazugnak  vádolják! 

PLÁNTA: 
Mit  tudod  te  azt? 

ANNIÉ: 

Menteni  akart  Éva, 

ezért  vette  magára 

annak  az  éjnek  édes  bűnét, 

de  hiába, 

mert  én  voltam, 

igen  én! 

Még  ajkamon  ajka  tüze  ég, 

búcsúszava  szívemben  cseng  még! 

S  tőlem  már  öt  éve   elszakadt, 

s  melletted  szívem  majd  megszakadt, 

öt  évig  vágyva  utána! 

Egyetlen  csókban  az  övé  lettem 

s  akármi  jöjjön 

itt  nem  maradok  többé, 

ujjongva  kiáltom  szerelmemet, 

nem  tudok  élni  nélküled! 

Tiéd  voltam,  tiéd  maradok, 

ölelő  karodba  rohanok! 

PLÁNTA: 

Nincs  erre  szükség, 

nem  kell  rohanni, 

ő  itt  lesz  nemsokára  már! 

ANNIÉ  (lázban): 

Hogy  lehet  ez? 

Szerelmem  hol  vagy? 

Szerelmem  hol  maradsz? 

Ó  mily  szívszakadva  hívtalak 

sok  magányos  órán! 

Hallod,  hallod,  hívlak  megint . . . 

Feléd  a  titkunk  megoldása  int, 

most  tudd  meg,  két  karod  kit  ölelt! 

(Annié  mintegy  delíriumban  széttárt  karokkal, 
lángban  égő  arccal  áll.  Az  utca  felől  halk,  tompa, 
lassú-ütemű  dobpergés  hallik .) 

PLÁNTA  (a  nők  kérdő  pillantására)  : 

Ha  mondom,  egy  kis  türelem, 
kedvesed  mindjárt  itt  terem! 
Meglátod  mindjárt  itt  alant 
s  hogy  öt  éve  mely  titkot  takart, 
most  meg  lehet  néki  vallani, 
de  félek 

ő  már  nem  fogja  hallani!... 
(A  dobpergés  erősbödött,  alulról  a  dobálás  üt  e- 
méhen  ritmikus,  lassú  léptek  és  lódobogás  hallik.) 

ANNIÉ  (rekedten): 
Mi  ez?  Mi  ez?  ... 

ÉVA: 
Nem  értem!  Mi  ez? 

(Éva    egy    ösztöntől    kapatva,    letekint    s    egy 
ugrással  a  hátsó  lépcsőzetről  lerohan.) 

PLÁNTA  (most  karon  ragadja  Anniét  s  a  hátsó 
mellvédhez  hurcolja.) 

Lásd  ...  ott .  .  .  ott  jön  ő! 

ANNIÉ: 
Ez,  ez?  . . .  ott  alant? 

PLÁNTA: 

A  fekete  takaró  alatt. 
0 !  . . .  a  kedvesed !  . . . 
Ő  fekszik  ott,  megöltem! 

ANNIÉ  (felhördül): 
Te!?  Te!  Ah! 

PLÁNTA: 

Megöltem  öt, 

mert  kegyeiddel  dicsekedett! 

ANNIÉ: 

Ah,  gyilkos!  Gyilkos! 

(A  gyászmenet  felé) 

Álljatok  meg, 

ne  vigyétek  még  . .  . 

ne  vigyétek  el, 

értem  halt  meg! 

Hadd  súgjam  a  fülébe 

égő  csókját  kinek  ajka  érte, 

hadd  tudja  meg  a  titkot, 

hisz  egy  éltet  áldozott  érte! 

(Indul  le  a  lépcsőn  és  hallani,  amint  egy  test 
súlyosan  vágódik  el  a  meredek  lépcsőn.  Plánta  egy 
mozdulatot  tesz,  mintha  utána  rohanna.  A  dobper- 
gés, mely  Annié  éneke  alatt  szünetelt,  újra  kezdődik. 
D'Indres  tábornok  egy  tiszt  kíséretében  jobboldal- 
ról belépj 

Negyedik  jelenet 

PLÁNTA,  D'INDRES  (egy  tiszt  kíséretében) 

D'INDRES: 

Tengernagy  úr,  letelt  az  óra! 

PLÁNTA: 

Mehetünk! 

(Hátranéz,  aztán  maga  elé,  mintha  az  élettől 
búcsúznék.) 

(A  dobpergés  halkul,  lassan  összecsapódik  a 
Függöny.) 

d)  PETBUSKA  (Stravinski),  balettek  egy  füzetben. 

4.  FALSTAFF,  vígopera  3  felvonásban.  Szövegét  írta:  A.  BOITO. 
Zenéjét  szerezte:  G.  VERDI.  Fordította:  Lányi  Viktor. 

5.  FARSANGI  LAKODALOM,  vígopera  3  felvonásban.  Szövegét  írta: 
VAJDA  ERNŐ.  Zenéjét  szerezte :  POLDINI  EDE. 

6.  A  HOLTAK  SZIGETE,  lírai  dalmű  1  felvonásban,  2  képben.  Szö- 
vegét írta :  ZWERENZ  KÁROLY  GYÖRGY.  Zenéjót  szerezte : 
ZADOR  JENŐ.  Fordította:  Lányi  Viktor. 

7.  CSELRE-CSELT,  vígopera  1  felvonásban.  Szövegét  írta:  J.  F. 
CASTELLI.  Modern  színre  alkalmazta :  Dr.  Róbert  Hirschfeld. 

,  Fordította:  Harsányi  Zsolt.  Zenéjét  szerezte:  SCHUBERT. 
MÚZSA   CSÓKJA,    balett    („Moments    musicals")    1    felvonásban. 
Meséjét  írta :    DOHNÁNYI-GALAFRES  ELZA.  Hangszerelte 
Schubert  zongoraműveiből  DOHNÁNYI  ERNŐ. 

8.  FIGARO  HÁZASSÁGA,  vígopera  4  felvonásban.  Szövegét  írta : 
LORENZO  DA  PONTÉ,  németre  átdolgozta :  Lévi  Hermann, 
fordította :  Vidor  Dezső.  Zenéjét  írta :  MOZART  AMADEUS 
WOLFGANG. 

9.  SZÖKTETÉS  A  SZERALYBOL,  énekes  játék  3  felvonásban.  Szöve- 
gét BRETZNER  K.  F.  után  szabadon  átdolgozta  IFJ.  STEFANI. 
Fordította  HEVESI  SÁNDOR.  Zenéjét  szerezte  MOZART  W.  A. 

10.  A  TENOR,  vígopera  3  felvonásban.  Szövegét  írta:  GOTH  ERNŐ. 
Zenéjét  szerezte :  DOHNÁNYI  ERNŐ.  Fordította:  HARSÁNYI 
ZSOLT. 

11.  A  VÉGZET  HATALMA,  opera  4  felvonásban.  Zenéjétírta:  G  VERDI. 
Szövegét  F.  M.  Piave  olasz  eredetije  után  átdolgozta:  F. 
WERFEL.  Fordította:  LÁNYI  VIKTOR. 

12.  FRANCESCA  DA  RIMIM  G.  d'Annunzio  tragédiája  4  felvonásban. 
Operaszöveggé  átdolgozta :  T.  RICORDI.  Zenéjét  írta:  R. 
ZANDONAI.  Olaszból  fordította:  LÁNYI  VIKTOR. 

13.  A  VARÁZSFUVOLA,  dalmű  két  felvonásban.  Szövegét  írta:  SCHIKA- 
NEDER  EMÁNUEL.  Németből  fordította:  HARSÁNYI  ZSOLT. 
Zenéjét  szerezte:  MOZART  W.  A. 

14.  A  TRUBADÚR,  opera  négy  szakaszban,  nyolc  képben.  Szövegét 
irta:  SALVADORÉ  CAMMERANO.  Olaszból  fordította: 
HEVESI  SÁNDOR.   Zenéjét   szerzetté:  GiUSEPPE  VERDI. 

15.  A  HEGYEK  ALJÁN.  Zenedráma  egy  előjátékban  és  2  felvonásban. 
Szövegét  írta:  Guimera  A.  nyomán  LOTHAR  REZSŐ.  Fordította : 
VÁRADY  SÁNDOR.  Zenéjót  szerzetté:  D'ALBERT  JENŐ. 

16.  PESTI  KARNEVÁL.  Táncjáték  LISZT  FERENC  zenéjére. 

AZ  EGYES  FÜZETEK  ÁRA  1  PENGŐ 

Kapható:  az  előadások  alatt  a  magyar  kir.  Operaházban, 
valamint  minden  könyvkereskedésben  és  a  kiadónál 

Kiadja  CSÁTHY  FERENC  egyetemi  könyvkereskedés 
és  irodalmi  vállalat  rt.  Debrecen 

Fiókja:  Budapest,  I.,  Krisztina-korút  138.  Telefon:  Automata  509-24 

M.  T.  I.  rt.  nyomdája  13841 


